नन्दकिशोर पुन

नन्दकिशोर पुन पासाङ्ग गणतन्त्र नेपालाः दोसरा उपराष्ट्रपति तथा एकीकृत नेकपा माओवाद्याः स्थायी समिति सदस्य हुन्। उन माओवादीका १० बर्षे जनयुद्धमी माओवादीले तयार अर्याऽ जनमुक्ति सेना, नेपालका कमान्डर लै भयाऽ थ्या। उन संसद भवनमी भयाऽ निर्वाचनमी नेपाली काँग्रेसका सांसद् अमियकुमार यादवलाई हराइबर उपराष्ट्रपतिमी निर्वाचित भयाऽ थ्या। उपराष्ट्रपति चुनउमी ५४७ मत मीहै उनलाई ३२५ मत प्राप्त होइरैथ्या। संसद भवनमी सभामुख ओनसरी घर्तिमगरले उनलाई उपराष्ट्रपति भयाऽ घोषणा अर्याऽ थ्योअनलाइनखबर

व्यक्तिगत जीवनी
यिनरो जनम वि.सं. २०२२ साल कात्तिक ७ गते रोल्पामी भयाऽ हो। यिन इजा मनसरा पुन रे बुबा रामसुर पुनका माइला चेला हुन्। यिन गाउँमी यक सामान्य परिवारमी जन्म्याऽ हुन। उनले तीन कक्षा सम्म गाउँइमी रयाऽ प्राथमिक विद्यालयमी अध्ययन अर्याऽ हो। ६ कक्षामी पड्डापड्डाइ वि.सं. २०३७ सालमी मोहन विक्रम सिंहले नेतृत्व गर्याऽ उइबेलाका नेकपा चौथो सम्वद्ध अखिल छैठौंका इकाई अध्यक्ष होइबर उनले काम अरिराइथ्यो। उनरो राजनीतिक यात्रा यिसै बगत बठेइ शुरू भयाऽ हो।

राजनैतिक जीवन
 उनी २०५१ मी वाइसीएलका जिल्ला अध्यक्ष भयाऽ थ्या। 
 उनले २०५२ सालमी स्क्वाडका कमाण्डर होइबर काम अरिराइथ्यो। 
 २०५२ साल फागुन १ गतेका होलेरी चौकी कारवाहीका भाइस कमाण्ड बन्याऽ पुन शान्ति प्रक्रियामी आइपुगन्ज्याँ सम्म जनमुक्ति सेनाका डेपुटी कमाण्डर बनिबर काम अद्दाथ्या। 
 उनरा नेतृत्वमी भयाऽ लगभग दुई दर्जन फौजी कारवाही माओवादी राजनीतिकि लेखा महत्वपूर्ण बनिरैथ्या। 
 उनले महत,घर्तीगाऊं,तकसेरा,पांचकटिया,दुनै,रुकुमकोट, होलेरी, घोराही, मंगलसेन,जुम्ला, सन्धिखर्क,बेनी जसा फौजी कारवाहीमी कमाण्डरको भूमिका खेलिराइथ्यो।
 माओवादीले शसस्त्र संर्घष शुरू अर्याऽ बठेई उनले फौजी भुमिकामी रैबर काम अरिराइथ्यो।

 वैवाहिक जीवन 
२०३९ सालमी अध्ययन गद्दे क्रमैमी उनले हस्तमाली पुन सित प्रेम विवाह अर्याऽ थ्यो।

शिक्षा रे पुरस्कार
 उनले तीन कक्षा सम्म गाउँइमी रयाऽ प्राथमिक विद्यालयमी अध्ययन अर्याऽ थ्यो। 
 ७ कक्षा उत्तीर्ण गर्या पछा रोल्पाका सदरमुकाम लिवाङबठेइ मावि स्तरैः पढाई सक्या हुन। 
 उनले कम्युनिष्ट किल्लाका रूपमी परिचित थवाङका विद्यालयबठेइ २०४२ सालमी एसएलसी उर्तीण गर्याऽ हुन।

सन्दर्भ सामग्रीअन

भाइरा लिङ्कअन

श्रेणी:जीवनी
श्रेणी:नेपालका उपराष्ट्रपतिअन
श्रेणी:नेपालका राजनीतिज्ञअन